**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**\_\_\_\_\_\_\_\_\_\_\_\_\_\_\_\_\_\_\_ 2017 թվականի N –Ն**

**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՀՈՒՆԻՍԻ 26-Ի N 635-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱUԻՆ**

Համաձայն «Պետական նպաստների մասին» Հայաստանի Հանրապետության օրենքի 32-րդ 33-րդ և 37-րդ հոդվածների` Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարության 2014 թվականի հունիսի 26‑ի «Ծերության նպաստը, հաշմանդամության նպաստը, կերակրողին կորցնելու դեպքում նպաստը, ինչպես նաև ծերության նպաստ, հաշմանդամության նպաստ կամ կերակրողին կորցնելու դեպքում նպաստ ստացող անձի մահվան դեպքում թաղման նպաստը նշանակելու և վճարելու կարգը և անհրաժեշտ փաստաթղթերի ցանկը հաստատելու մասին N 635-Ն որոշման (այսուհետ` որոշում) մեջ կատարել հետևյալ լրացումները և փոփոխությունները.

1) որոշման N 1 հավելվածում`

ա. 3-րդ կետից հետո լրացնել հետևյալ բովանդակությամբ նոր` 3.1-ին կետ.

«3.1. Հայաստանի Հանրապետության բնակչության պետական ռեգիստրում առկա տվյալների հիման վրա նույնականացված՝ ռազմական ուսումնական հաստատությունում սովորող անձին նպաստ է նշանակվում` Հայաստանի Հանրապետության կառավարության 2011 թվականի մայիսի 5-ի թիվ 665-Ն որոշման N 1 հավելվածի 3.2-րդ կետով սահմանված կարգով:

բ. 8-րդ կետից հետո լրացնել հետևյալ բովանդակությամբ նոր` 8.1-ին կետ.

«Ռազմական ուսումնական հաստատությունում սովորող անձին և առաջին խմբի հաշմանդամին նպաստ նշանակելու գրավոր դիմումը և անհրաժեշտ փաստաթղթերը ներկայացվում է Հայաստանի Հանրապետության կառավարության 2011 թվականի մայիսի 5-ի թիվ 665-Ն որոշման N 1 հավելվածի 6.1-ին կետով սահմանված կարգով:».

գ. 19-րդ կետից հետո լրացնել հետևյալ բովանդակությամբ նոր` 19.1-ին կետ.

«19.1. Կերակրողին կորցնելու դեպքում նպաստը նշանակվում է նաև մահացած կերակրողի՝ Օրենքի 31-րդ հոդվածի 1-ին մասի 3-րդ կետում նշված երեխայի մյուս՝ մահացած կերակրողի հետ ամուսնության մեջ չգտնված ծնողին, եթե նա զբաղված է այդ երեխայի խնամքով, ըստ Հայաստանի Հանրապետության բնակչության պետական ռեգիստրում առկա տվյալների` նրա հետ հաշվառված է նույն բնակության վայրում (հասցեում) և չի աշխատում:».

դ. 21-րդ կետը լրացնել հետևյալ բովանդակությամբ նոր նախադասությունով.

«Տեղեկանքը չներկայացնելու դեպքում, այն ստանալու համար, տարածքային բաժինը Հայաստանի Հանրապետության կառավարության 2011 թվականի մայիսի 5-ի N 665-Ն որոշման N 1 հավելվածի 33.1-ին, 33.2-րդ և 33.3-րդ կետերով սահմանված կարգով և ժամկետներում համաձայնագրի մասնակից պետության կենսաթոշակ նշանակող մարմին կատարում է հարցում, հարցման պատասխանի հիման վրա նշանակում է նպաստ կամ մերժում է նպաստ նշանակելը:».

ե. 22-րդ կետը «անձին» բառից հետո լրացնել «, ինչպես նաև կալանավորված անձին» բառերով.

զ. 22-րդ կետից հետո լրացնել հետևյալ բովանդակությամբ նոր` 22.1-ին կետ.

«22.1. Բնակչության սոցիալական պաշտպանության պետական կազմակերպությունում (մանկատանը) ապրող երեխային նպաստ նշանակվում և վճարվում է Հայաստանի Հանրապետության կառավարության 2011 թվականի մայիսի 5-ի N 665-Ն որոշման 2-րդ կետի 9-րդ ենթակետով հաստատված կարգով:».

է. 26-րդ կետի 2-րդ ենթակետից հանել «նպաստառուին (կամ նրա փոխարեն նպաստն ստանալու իրավունք ունեցող անձին) տասներկու ամիս անընդմեջ նպաստ չի վճարվել կամ» բառերը, իսկ նույն կետում «նախորդ տարվա ընթացքում» բառերը փոխարինել «վերջին անգամ» բառերով.

ը. 31-րդ կետից հետո լրացնել հետևյալ բովանդակությամբ նոր` 31.1-ին կետ.

31.1. Հաշմանդամ երեխա ճանաչված անձի հաշմանդամության նպաստ ստանալու իրավունքը վերականգնվում և նպաստ վճարելը վերսկսվում է նաև այդ նպաստն օրենքով սահմանված կարգով ստանալու իրավունք ունեցող ծնողի` նպաստը մյուս ծնողին վճարելու մասին նոտարական կարգով վավերացված համաձայնության հիման վրա, եթե գրավոր դիմումը և համաձայնությունը ներկայացվել են տարածքային բաժին: Այս դեպքում էլեկտրոնային շտեմարանում կատարվում է նպաստառուի նպաստն ստանալու իրավունք ունեցող անձի տվյալների փոփոխություն::

թ. 32-րդ կետը լրացնել հետևյալ բովանդակությամբ նոր նախադասությունով.

«Ուսումնական հաստատությունում սովորող անձի՝ կերակրողին կորցնելու դեպքում նպաստ ստանալու իրավունքն օրենքի 33-րդ հոդվածի 9-րդ մասի հիման վրա վերականգնելու դեպքում նպաստ վճարելը վերսկսվում է՝ անկախ նպաստ ստանալու իրավունքը վերականգնելու դիմումը և անհրաժեշտ փաստաթղթերը նպաստառուի կողմից անձամբ ներկայացվելու հանգամանքից:».

ժ. 36-րդ կետը լրացնել հետևյալ բովանդակությամբ նոր նախադասությունով.

«Փաստաթուղթը չներկայացնելու դեպքում, այն ստանալու համար, տարածքային բաժինը Հայաստանի Հանրապետության կառավարության 2011 թվականի մայիսի 5-ի N 665-Ն որոշման N 1 հավելվածի 51.6-րդ և 51,7-րդ կետերով սահմանված կարգով և ժամկետներում համաձայնագրի մասնակից պետության կենսաթոշակ նշանակող մարմին կատարում է հարցում, հարցման պատասխանի հիման վրա վերականգնում է անձի նպաստ ստանալու իրավունքը և (կամ) վերսկսում է նպաստ վճարելը և (կամ) վճարում է չվճարված նպաստի գումարը կամ մերժում դիմումը:».

ժա. 37-րդ կետը «Հանրապետությունում» բառից հետո լրացնել «, բացառությամբ ռազմական ուսումնական հաստատությունում սովորող անձի» բառերով.

ժբ. 46-րդ կետից հանել «, եթե դիմումը և անհրաժեշտ փաստաթղթերը տարածքային բաժին են ներկայացվում նպաստառուի մահվանից հետո տասներկու ամսվա ընթացքում» բառերը.

ժգ. լրացնել հետևյալ բովանդակությամբ նոր` VI բաժին.

«VI. ՆՊԱՍՏԻՑ ՊԱՀՈՒՄՆԵՐ ԿԱՏԱՐԵԼԸ

 59. Նպաստառուին ավել վճարված գումարներն ամբողջությամբ ենթակա են վերադարձման կամ դատական կարգով բռնագանձման, սակայն ավել գումարների վճարման հանգամանքի հայտնաբերման ամսվան նախորդած 12 ամիսների ընթացքում ստացած ավել գումարի չափից ոչ ավելի: Այդ գումարները կարող են հետ գանձվել անձի (նպաստ նշանակող ստորաբաժանման աշխատակցի, նպաստառուի, նրա օրինական ներկայացուցչի, նրանց փոխարեն նպաստն ստանալու՝ օրենքով այդ իրավունքն ունեցող անձի կամ այլ անձի) և նպաստ նշանակող տարածքային բաժնի փոխհամաձայնությամբ կազմված ժամանակացույցի հիման վրա:

 60. Նպաստից պահումներ կատարելու համար տարածքային բաժինը կազմում է կարգադրություն և այն կարում նպաստի գործին: Պահումներ կատարելու կարգադրություն ներառվող տեղեկատվության կազմն ու բովանդակությունը սահմանում է ծառայությունը:»

2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՏԵՂԵԿԱՆՔ**

**«Հայաստանի Հանրապետության կառավարության 2014 թվականի հունիսի 5-ի N 635-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագծի ընդունման վերաբերյալ**

**1. Իրավական ակտի անհրաժեշտությունը (նպատակը)**

Ներկայացվող նախագծի ընդունումը պայմանավորված է «Պետական նպաստներիի մասին» Հայաuտանի Հանրապետության օրենքում լրացումներ և փոփոխություններ կատարելու մասին» ՀՀ 2016 թվականի դեկտեմբերի 16-ի ՀՕ-223-Ն օրենքի ընդունմամբ (ուժի մեջ է մտել 2017 թվականի հունվարի 1-ին):

**1.1. Կարգավորման հարաբերությունների ներկա վիճակը և առկա խնդիրները**

«Պետական նպաստների մասին» Հայաuտանի Հանրապետության օրենքում լրացումներ և փոփոխություններ կատարելու մասին» ՀՀ 2016 թվականի դեկտեմբերի 16-ի ՀՕ-223-Ն օրենքն ընդունվել է կենսաթոշակներին և ծերության, հաշմանդամության, կերակրողին կորցնելու դեպքում նպաստներին (այսուհետ` նպաստներ) առնչվող իրավակարգավորումների ներդաշնակեցման նպատակով:

Ըստ այդմ, անհրաժեշտություն է առաջացել վերանայել նաև ՀՀ կառավարության 2014 թվականի հունիսի 26‑ի «Ծերության նպաստը, հաշմանդամության նպաստը, կերակրողին կորցնելու դեպքում նպաստը, ինչպես նաև ծերության նպաստ, հաշմանդամության նպաստ կամ կերակրողին կորցնելու դեպքում նպաստ ստացող անձի մահվան դեպքում թաղման նպաստը նշանակելու և վճարելու կարգը և անհրաժեշտ փաստաթղթերի ցանկը հաստատելու մասին N 635-Ն որոշման առանձին դրույթներ:

**1.2. Առկա խնդրի առաջարկվող լուծումը**

Հաշվի առնելով վերը նշվածը` առաջարկվում է համապատասխան լրացումներ և փոփոխություն կատարել Հայաստանի Հանրապետության կառավարության 2014 թվականի հունիսի 26-ի N 635-Ն որոշման մեջ:

**2. Կարգավորման առարկան**

Կենսաթոշակների համար սահմանված կարգերին համապատասխան` ներկայացվող նախագծով առաջարկվում է սահմանել, որ`

1. ռազմական ուսումնական հաստատությունում սովորող անձին և առաջին խմբի հաշմանդամին նպաստ նշանակելու գրավոր դիմումը և անհրաժեշտ փաստաթղթերը կարող է ներկայացնել այլ անձ` ներկայացնելով նաև իր անձը հաստատող փաստաթուղթը.
2. բնակչության սոցիալական պաշտպանության պետական կազմակերպությունում (մանկատանը) ապրող երեխային նպաստ նշանակվում և վճարվում է Հայաստանի Հանրապետության կառավարության 2011 թվականի մայիսի 5-ի N 665-Ն որոշման 2-րդ կետի 9-րդ ենթակետով հաստատված կարգով.
3. նպաստն անկանխիկ եղանակով ստացող նպաստառուին նպաստ վճարելը դադարեցվում է, եթե նա վերջին անգամ բանկ ներկայանալու (նպաստն անկանխիկ եղանակով ստանալու համար դիմելու) ամսվան հաջորդող տասներկուերորդ ամսվա վերջին աշխատանքային օրվանից ոչ ուշ բանկ չի ներկայացել և հայտարարություն չի ստորագրել Հայաստանի Հանրապետությունում գտնվելու մասին.
4. ուսումնական հաստատությունում սովորող անձի՝ կերակրողին կորցնելու դեպքում նպաստ ստանալու իրավունքը վերականգնելու դեպքում նպաստ վճարելը վերսկսվում է՝ անկախ նպաստ ստանալու իրավունքը վերականգնելու դիմումը և անհրաժեշտ փաստաթղթերը նպաստառուի կողմից անձամբ ներկայացվելու հանգամանքից.
5. Համաձայնագրի մասնակից պետության քաղաքացիություն ունեցող` ՀՀ երկքաղաքացուն, համաձայնագրի մասնակից պետությունում բնակության իրավունք ունեցող ՀՀ քաղաքացուն նպաստ նշանակելու, նպաստ ստանալու իրավունքը վերականգնելու, նպաստ վճարելը վերսկսելու (չվճարված նպաստի գումարը վճարելու) համար անհրաժեշտ` կենսաթոշակ նշանակված չլինելու մասին այդ պետության կենսաթոշակ նշանակող մարմնի տեղեկանքը չներկայացվելու դեպքում անձի` նպաստի իրավունքն իրացվում է կենսաթոշակների համար ՀՀ կառավարության 2011 թվականի մայիսի 5-ի N 665-Ն որոշման N 1 հավելվածով սահմանված կարգով և ժամկետներում.
6. սխալմամբ (Հայաստանի Հանրապետության օրենքի խախտմամբ) նպաստառուին ավել վճարված նպաստի գումարները հետ են գանձվում կենսաթոշակների համար սահմանված կարգով:

**3. Իրավական ակտի կիրառման դեպքում ակնկալվող արդյունքը**

Նախագիծն ընդունվելու դեպքում կապահովվի «Պետական նպաստներիի մասին» Հայաuտանի Հանրապետության օրենքում լրացումներ և փոփոխություններ կատարելու մասին» ՀՀ 2016 թվականի դեկտեմբերի 16-ի ՀՕ-223-Ն օրենքի կիրարկումը ծերության, հաշմանդամության, կերակրողին կորցնելու դեպքում նպաստների համար` Հայաստանի Հանրապետության կառավարության 2014 թվականի հունիսի 26-ի N 635-Ն որոշման դրույթները կհամապատասխանեցվեն վերոհիշյալ օրենքի դրույթներին:

**ՏԵՂԵԿԱՆՔ**

**«Հայաստանի Հանրապետության կառավարության 2014 թվականի հունիսի 26‑ի N 635-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագծի ընդունման առնչությամբ Հայաստանի Հանրապետության պետական բյուջեում ծախսերի և եկամուտների էական ավելացման կամ նվազեցման բացակայության մասին**

«Հայաստանի Հանրապետության կառավարության 2011 թվականի հունիսի 26‑ի N 635-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագծի ընդունման դեպքում Հայաստանի Հանրապետության պետական բյուջեի եկամուտներում և ծախսերում էական ավելացումներ կամ նվազեցումներ չեն նախատեսվում:

**ՏԵՂԵԿԱՆՔ**

**«Հայաստանի Հանրապետության կառավարության 2014 թվականի հունիսի 26‑ի N 635-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագծի ընդունման առնչությամբ այլ իրավական ակտերում փոփոխություններ կամ լրացումներ կատարելու անհրաժեշտության բացակայության մասին**

«Հայաստանի Հանրապետության կառավարության 2014 թվականի հունիսի 26‑ի N 635-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագծի ընդունման առնչությամբ այլ իրավական ակտերում փոփոխություններ կամ լրացումներ կատարելու անհրաժեշտություն չկա: